… dar şi a lipsei de precipitaţii perioade îndelungate, pe fondul unor valori termice aproape insuportabile vreme îndelungată.
Insuficienţa apei în sol poate fi compensată doar prin punerea în funcţiune a unor sisteme de irigaţii, unele mai uşor de înfiinţat în zonele vecine cursurilor de apă. Ne referim aici la terenuri agricole de la noi din judeţ aflate pe malurile râurilor Someş, Tur, Crasna. Aşa cum probabil unii dintre cititorii ziarului nostru ştiu, înainte de 1989, la nivelul judeţului Satu Mare au exista sisteme de irigaţii chiar în zonele menţionate mai sus. Fiind investiţii de sorginte comunistă, toate tubulaturile, aspersoarele, chiar şi pompele, au dispărut, iar fermierii suferă. Aşteaptă noi programe de investiţii.
După cum punctează publicaţia Agroinfo, Agenția pentru Finanțarea Investițiilor Rurale anunță lansarea sesiunii de primire a cererilor de finanțare pentru modernizarea infrastructurii de irigații finanțate prin intermediul intervenției DR-25 din cadrul Planului Strategic pentru Politica Agricolă Comună 2023 – 2027. Solicitanții de susţinere financiară pot depune cererile de finanțare începând cu 15 martie, ora 09:00 prin intermediul paginii oficiale de internet a Agenției – www.afir.ro. Data limită până la care se primesc cererile de finanțare este 15 iulie 2024, ora 16:00.
Alocarea stabilită pentru sesiunea de primire a cererilor de finanțare aferentă intervenției DR-25 "Modernizarea infrastructurii de irigații" este de 400.000.000 de euro. Beneficiarii eligibili pentru fondurile alocate prin DR-25 sunt Organizațiile Utilizatorilor de Apă pentru Irigații (OUAI), înființate în conformitate cu legislația în vigoare.
Valoarea maximă a finanțării care se poate obține pentru modernizarea sistemelor de irigații prin intermediul DR-25 este de 1.500.000 de euro/beneficiar, iar sprijinul public este de 100% nerambursabil raportat la costurile eligibile.
Pragul de calitate lunar pentru prima etapă de depunere a sesiunii (15 martie – 14 aprilie 2024) este de 90 de puncte, ulterior acesta scade treptat, până la pragul minim de 40 de puncte aferent ultimei etape lunare (15 iunie – 15 iulie 2024).
Depunerea solicitărilor de finanțare se realizează on-line pe www.afir.ro și tot aici, la secțiunea Finanțare, este disponibil Ghidul solicitantului și anexele aferente DR-25 (Detalii și Anexe DR 25 – NOUL Portal AFIR – informații PS PAC, depunere Online) necesare pentru întocmirea documentației în vederea depunerii cererilor de finanțare.